laion/Wikipedia-Exotic huggingface dataset:
הוברטוס, נסיך הכתר של סקסוניה-קובורג-גותה

הוברטוס, נסיך הכתר של סקסוניה-קובורג-גותה (בגרמנית: Hubertus Michael von Sachsen-Coburg und Gotha; נולד ב-16 בספטמבר 1975) הוא הטוען לתואר נסיך הכתר של דוכסות סקסוניה-קובורג-גותה. הוברטוס נולד ב-16 בספטמבר 1975 בהמבורג, והוא בנם הבכור של אנדראס, נסיך סקסוניה-קובורג-גותה וקארין דאבלשטיין, בתם של אדולף וילהלם מרטין דאבלשטיין ואירמה מריה מרגרטה קאלזן. הוא למד משפטים באוניברסיטת וירצבורג מ-1997 עד 1999, ולאחר מכן הוא למד בבית הספר לכלכלה של לונדון משנת 1999 עד 2000 ובאוניברסיטת מינכן משנת 2000 עד 2003. הוברטוס עבד כעורך דין בבנק בניו יורק המתמחה בניהול נכסים. בתחילת 2012 הוא חזר מניו יורק לקובורג, שם הוא חבר במועצת המנהלים המשפחתית - "Stiftung der Herzog von Sachsen-Coburg und Gotha'schen Familie". ב-21 במאי 2009 התחתן הוברטוס עם יועצת ההשקעות האמריקנית קלי ז'אן רונדסבדט, ממנה נולדו לו שלושה ילדים: קתרינה, נסיכת סקסוניה-קובורג-גותה (נולדה ב-30 באפריל 2014), סנדקיה הם: ויקטוריה, נסיכת שוודיה, ארנסט אוגוסט, נסיך הנובר, הנסיכה אליזבת, דוכסית בבוואריה, קתרינה, רוזנת פאבר-קסטל וקונסטנטין אסן, נסיך בולגריה. פיליפ, נסיך סקסוניה-קובורג-גותה (נולד ב-15 ביולי 2015), סנדקיו הם: המלך פיליפ של בלגיה, הרוזנת אלכסנדרה פון שנבורן, ברנהרד, נסיך הכתר של באדן, הנסיך קרל פון ורדה וקרינה אקסלסון. מדלן, נסיכת סקסוניה-קובורג-גותה (נולדה ב-22 בפברואר 2017), סנדקיה הם: גאורג פרידריך, נסיך פרוסיה, אנה, נסיכת בוואריה, אלכסנדרה, נסיכת קוהארי, הרוזנת קלמנסה פון דר שולנבורג, הרוזן בנדיקט פון אבנספרג אונד טראון. Debrett's Peerage and Baronetage: With Her Majesty's Royal Warrant Holders. Debrett's Peerage. 1990. p. 109. ISBN 978-0-312-04640-8. "Homepage". www.sachsen-coburg-gotha.de. "Hubertus Sachsen Coburg und Gotha - International Private Banker/Rechtsanwalt - Deutsche Bank AG New York". XING AG. "Ein Prinz kehrt heim nach Coburg". The wedding of Hereditary Prince Hubertus von Sachsen-Coburg und Gotha and Kelly Rondestvedt
Lady Wood

Lady Wood (בעברית: גברת עץ) הוא אלבום האולפן השני של הזמרת והפזמונאית השוודית טובה לו. האלבום יצא לאור ב-28 באוקטובר 2016, על ידי חברת התקליטים איילנד רקורדס. האלבום נחשב לחצי הראשון של אלבום קונספט של שני חלקים, חלק ראשון מתואר כ"שיאים, שפל, אובן סופי של מערכת יחסים". החלק שני מתואר כ"קרני אור", "חושך מוחלט", "אבקת פיות", "אש דועכת", אשר נכללים באלבום הבא Blue Lips. האלבום "Lady Wood", הוא בהשארת האלבומים הקודמים של לו Truth Serum ו-Queen of the Clouds. האלבום מורכב משני חלקים חלק ראשון הוא "Fairy Dust", המפרט את האופוריה המקיפה את המפגש המספק שלו, ואת והחלק השני הוא "Fire Fade", המדגיש את תחושת המודעות העצמית. הטריילר של הסרט "Fairy Dust", הוא סרט קצר המבוסס על המחצית הראשונה של האלבום, נחשף הטריילר לראשונה ב-17 באוקטובר 2016. הסרט הקצר המלא של "Fairy Dust", יצא ב-31 באוקטובר 2016. הסרט הקצר השני על המחצית השנייה של האלבום, שכותרתו "Fire Fade", יצא ב-25 באוגוסט 2017. כדי לקדם את האלבום, לו יצאה ב-6 בפברואר 2017, לסיבוב ההופעות השני שלה, "Lady Wood Tour", באירופה, צפון אמריקה, אמריקה הדרומית, אוקיאניה. סבב זה הסתיים ב-14 באוקטובר. מידע על האלבום Lady Wood באתר MusicBrainz מידע על האלבום Lady Wood באתר AllMusic האלבום Lady Wood באתר Discogs טובה לו, אוסקר יירס, אוסקר הולטר, איליה סלמנזאדה, ג'ואל ליטל, לודוויג סודרברג Lady Wood av Tove Lo (בשוודית), נבדק ב-2019-07-13 www.target.com (ארכיון) www.urbanoutfitters.com Lady Wood, Lady Wood and Blue Lips Deluxe Vinyl LP | Music & Prints, Lady Wood (ארכיון)
Blue Lips

Blue Lips (בעברית: שפתיים כחולות) הוא אלבום האולפן השלישי של זמרת ופזמונאית השוודית טובה לו. האלבום יצא לאור ב-17 בנובמבר 2017, על ידי חברת התקליטים איילנד רקורדס. האלבום נחשב לחצי השני של אלבום קונספט של שני חלקים, חלק ראשון הוא באלבום Lady Wood, שמתואר כ"שיאים, שפל, אובן סופי של מערכת יחסים". החלק שני מתואר כ"קרני אור", "חושך מוחלט", "אבקת פיות", "אש דועכת". ב-19 באוקטובר 2018, יצא הסרט הקצר "Blue Lips", על מנת לקדם את האלבום. הסינגל "Bitches", שנקרא לפני "What I Want for the Night (Bitches)", הוצג לראשונה בסרט הקצר "Fairy Dust", הסרט יצא ב-31 באוקטובר 2016, הסרט יצא למטרת קידום האלבום. במקביל לו הוציאה את המיני-אלבום Spotify Singles. באפריל 2017, הופיעה לו בפסטיבל "קואצ'לה", וחשפה שיר נוסף מתוך האלבום "Struggle". מידע על האלבום Blue Lips באתר MusicBrainz האלבום Blue Lips באתר Discogs שוקרי יוסטמן, אלכס הופ, ג 'ק & קולה, לוקאס לולס, גוסטב ובר ורנה BLUE LIPS (lady wood phase II), נבדק ב-2019-07-13 Lady Wood, Lady Wood and Blue Lips Deluxe Vinyl LP | Music & Prints, Lady Wood (ארכיון)
תרקדו

"תרקדו" הוא סינגל שהוקלט על ידי הזמרת-יוצרת הישראלית עדן בן זקן. השיר יצא לאור ב-26 במאי 2019, כסינגל התשיעי והאחרון מתוך האלבום חיים שלי (2019), בהוצאת חברת התקליטים NMC יונייטד אנטרטיינמנט. השיר נכתב והולחן על ידי אלעד טרבלסי, משה בן אברהם ומאור תיתון והופק על ידי אופק יקותיאל ומשה בן אברהם. השיר הוא שיר בסגנון הים-תיכוני, המשלב בתוכו גם את סגנון המוזיקה היוונית. בסמוך לצאתו כסינגל, עלה השיר לרשת הזרמת המדיה ספוטיפיי. טרם יצא הווידאו קליפ המלא של השיר, העלתה עדן בן זקן לערוץ היוטיוב שלה ב-14 באפריל 2019, את האודיו הרשמי של השיר. האודיו מציג בתוכו את עטיפתו של הסינגל, ואף את מילותיו של השיר. נכון לינואר 2020, מונה הצפיות של הקליפ עומד על כ-4.2 מיליון צפיות. סרטון השיר "תרקדו" באתר יוטיוב אלעד טרבלסי, משה בן אברהם, מאור תיתון אלעד טרבלסי, משה בן אברהם, מאור תיתון תרקדו, יוסי חרסונסקי, באתר יוסמיוסיק, ‏מאי 2019 עדן בן זקן - הערוץ הרשמי (2019-04-14), עדן בן זקן - תרקדו, נבדק ב-2019-05-29 חיים שלי, נבדק ב-2019-05-29
מיאדזייל

מיאדזייל (בבלארוסית: Мядзел; ברוסית: Мядель, מיאדל; בפולנית: Miadzioł, מיאדז'יול; בליטאית: Medilas, מדילס) היא עיר במחוז מינסק בבלארוס. היא מרכזו של מחוז משנה מיאדזייל. מיאדזייל שוכנת על חופו המזרחי של האגם מיאסטרה (Miastra), אחד מקבוצת אגמי נרץ' בפארק הלאומי נרץ'. ב-8 בפברואר 1659 התקיים קרב מיאדזייל (אנ') במסגרת מלחמת רוסיה–פולין (1654–1667) ליד מיאדזייל. לפני מלחמת העולם השנייה חיו במיאדזייל כ-170 יהודים. הגרמנים כבשו את מיאדזייל במבצע ברברוסה ב-2 ביולי 1941. גזרות הוטלו על יהודי מיאדזייל, חלקם גויסו לעבודת כפייה ועשרות מהם נרצחו בתוך מספר חודשים. בסוף 1941 הוקם בעיר גטו ואליו גורשו גם יהודים מהיישוב הסמוך קובילניק. בספטמבר 1942 ברחו ליערות עשרות מתושבי הגטו ובגטו נותרו פחות ממאה יהודים. באוקטובר נמלטו כולם ליער, להוציא קשישה אחת, והצליחו להרוג מספר גרמנים בעת הבריחה. כל הנמלטים הצליחו להגיע לברית המועצות וניצלו. בית הקברות היהודי במיאדזייל אנדרטה לזכר קורבנות השואה במיאדזייל מדיה וקבצים בנושא מיאדזייל בוויקישיתוף "מיאדזייל", באתר JewishGen (באנגלית) מיאדז'יול, באנציקלופדיה של הגטאות, באתר יד ושם אלכסנדר קרוגלוב (רו') ומרטין דין (אנ'), מיאדז'יול נובי, אנציקלופדיה של המחנות והגטאות (כרך II, חלק B, עמ' 1211–1212), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מיאדז'יול, באנציקלופדיה של הגטאות, באתר יד ושם ערך זה הוא קצרמר בנושא יישובים בבלארוס. אתם מוזמנים לתרום לוויקיפדיה ולהרחיב אותו.
קלרה פרידמן

קלרה הודוסי-פרידמן (13 באפריל 1920 - 14 באוקטובר 2015) הייתה שחמטאית בדרגת אמן בינלאומי לנשים (1966), הישראלית הראשונה שזכתה בדרגה זו. היא זכתה 3 פעמים ברציפות בתואר אלופת ישראל לנשים (1962, 1963 ו-1965). פרידמן נולדה וגדלה באוראדיה, רומניה, בתם של גזה ואליזבט הודוסי. היא עלתה עם בעלה הפסיכיאטר ובנם לישראל בשנת 1961. מספר חודשים לאחר מכן, היא סיימה במקום ראשון ביחד עם מרים גלובר חיימוביץ באליפות ישראל שהסתיימה בתחילת 1962. ב-31 בינואר אותה שנה היא זכתה בתואר לאחר שניצחה את חיימוביץ במשחקי ההכרעה בתוצאה 3–0. בשנת 1966 קיבלה פרידמן דרגת אמן בינלאומי לנשים (WIM) ובכך הייתה לשחקנית הישראלית הראשונה בישראל שזכתה בדרגה זו. בטורניר מוקדמות לאליפות העולם בשחמט לנשים (אנ') שנערכה בסובוטיצה, סרביה בשנת 1967 סיימה פרידמן במקום 17. בטורניר היא ניצחה את אלופת רומניה אלכסנדה ניקולאו (אנ') ואת אלופת ארצות הברית ג'יזלה קאהן גרסר. פרידמן התגוררה בירושלים עם משפחתה. היא עבדה כחרטת הראשונה בעיר וכאחות. הקבר של קלרה פרידמן בהר המנוחות גבעת שאול ירושלים, באתר BillionGraves שחמט וכדורגל, מעריב, 6 בדצמבר 1963 Israel's 4th Women's Championship, 1961, Jewish Chess History DECEMBER 24, 2016 (באנגלית) קלרה פרידמן - אלופת השחמט של ישראל, על המשמר, 31 בינואר 1962 תריסר המושבעות, מעריב, 8 בדצמבר 1967 חרטת ראשונה בענף המתכת בירושלים, על המשמר, 7 ביוני 1962
ארגו (מכונית)

ארגו (באנגלית: Argo) היא מכונית פתוחה, 2 מושבים, מסוג סייקלקאר בסגנון מכונית עידן פליז מתוצרת The Argo Motor Co אשר יוצרה בין השנים 1914–1918 בארצות הברית. 2 נוסעים - דגם פתוח. 5 נוסעים - דגם פתוח מסוג סטיישן. דגם "ארגו" יוצר בעיר "Jackson" (אנ') במדינת מישיגן. דגם פתוח לחלוטין, חלון קדמי רוחבי בלבד. 2 מושבים. מנוע "ארגו" התבסס על מנוע דגם "Ajax" (אנ') הצרפתי (4 צילינדרים 980 סמ"ק המפיק 12 כ"ס), נבנה ללא כונן חיכוך. מנוע קדמי. מנוע בנזין. מערכת היגוי - מימין. 4 צמיגים מוצקים. מחיר היחידה עמד על 385-435 דולר, מחיר דגם 2 מושבים עמד על 405 דולר (שנת 1916, בארצות הברית). בשנת 1917 החברה נמכרה ל-"Mansell Hackett", מטה החברה וקוו היצור עבר לעיר גרנד ראפידס במדינת מישיגן. "Cyclecar" (אנ') הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית. ארגו ארגו (ברקע הבית הלבן) ארגו (ברקע הקפיטול) ארגו - דגם סטיישן טומבלי מדיה וקבצים בנושא ארגו בוויקישיתוף Beverly Rae Kimes, Henry Austin Clark Jr.: Standard catalog of American Cars. 1805–1942. Digital Edition. 3. Auflage. Krause Publications, Iola 2013, ISBN 978-1-4402-3778-2, S. 62 (englisch). ארגו american-automobiles.com/Cycle-Cars/Argo-Cyclecar G.N. Georgano, N. (2000). Beaulieu Encyclopedia of the Automobile. London: HMSO. ISBN 1-57958-293-1.
גרנד פרי טורקיה

גרנד פרי טורקיה הוא מרוץ גרנד פרי שהתקיים במסגרת אליפות הפורמולה 1. המרוץ המתקיים לראשונה בשנת 2005 במסלול איסטנבול פארק, שתוכנן על ידי הרמן טילקה. הגרנד פרי הראשון נערך בטורקיה באוגוסט 2005 כמרוץ ה-14 בעונה. המרוץ התקיים במסלול איסטנבול פארק, שנבנה במיוחד עבור האירוע בהשקעה של כ-150 מיליון דולר. המסלול תוכנן על ידי הרמן טילקה והנסיעה בו היא נגד כיוון השעון. קימי רייקונן זינק למרות מהפול פוזישן ושמר על ההובלה לאורך כל המרוץ עד לניצחון. פליפה מאסה שסיים במקום השני במרוץ הבכורה ניצח את המרוץ בעונה לאחר מכן. טקס הענקת הפרסים לווה בשערורייה לאחר שמהמט עלי טלאט, שהעניק את הגביע, הוצג לצופים בטלוויזיה כנשיא הרפובליקה הטורקית של צפון קפריסין, מדינה שאינה מוכרת על ידי אף מדינה מלבד טורקיה. בעקבות האירוע פתחה הפדרציה הבינלאומית לרכב (FIA) בחקירה האירוע בשל פגיעה בנייטרליות הפוליטית של הארגון. בעקבות האירוע הוטל קנס של 5 מיליון דולר על המארגנים. מספר הצופים במרוץ היה במגמת ירידה מתמדת. בעוד שבמרוץ הבכורה צפו 100,000 צופים, בשנת 2011 עמד המספר על 25,000 בלבד. לקראת שנת 2011 הודיע ברני אקלסטון על כוונתו להכפיל את התשלום הנדרש ממארגני המרוצים, אך לבסוף הדבר לא יצא לפועל והמרוץ התקיים כסדרו. ביולי 2011 הוכרז כי המרוץ לא יהיה חלק מסבב המרוצים בעונת 2012 בשל חוסר הסכמה עם השלטון הטורקי על העלויות. בינואר 2013 דחו השלטונות שוב את העסקה שהוצעה להם לחידוש המרוץ באותה שנה והביאו לביטולו הסופי של המרוץ. במהלך שנת 2017 פורסם כי קיימת "הסכמה עקרונית" לחזרת הגרנד פרי לסבב התחרויות, אך טרם נקבע לכך מועד. באוגוסט 2020 הוחזר המרוץ כחלק מלוח המרוצים של עונת 2020 שהשתנה במהלך העונה בעקבות מגפת הקורונה. לואיס המילטון ניצח את המרוץ, ניצחון שהבטיח לו את הזכייה באליפות בפעם השביעית. באפריל 2021 נוסף המרוץ שוב ללוח המרוצים, במקומו של גרנד פרי קנדה, שבוטל עקב מגבלות הקורונה. שבועיים לאחר מכן בוטל בשל נתוני הקורונה הגבוהים במדינה. בחודש יוני הוחזר ההמרוץ ללוח המרוצים, הפעם במקומו של גרנד פרי סינגפור. מדיה וקבצים בנושא גרנד פרי טורקיה בוויקישיתוף How F1 failed in Turkey, Racefans.net, 1 September 2011. Turks fined only $5m, GrandPrix.com, 19 September 2006 Webber rues poor Turkish GP crowd, Autosport, 7 June 2009 Turkish Grand Prix poised to lose 2012 F1 calendar spot, BBC, 29 July 2011 Turkish Grand Prix return 'agreed in principle', ESPN, 12 April 2017 Formula 1 2020: Turkey, Bahrain and Abu Dhabi confirmed to conclude season, BBC, 25 August 2020 Lewis Hamilton wins seventh Formula 1 title - equalling Michael Schumacher, BBC, 15 November 2020 Turkey replaces cancelled Canadian GP on 2021 F1 calendar, Motorsport.com, 28 April 2021 Austria to host F1 double-header after Turkish GP is called off, Motorsport.com, 14 May 2021 Turkey replaces Singapore GP on 2021 F1 calendar, MotorSport.com, 25 June 2021
הבני ליליאני

הבני ליליאני (שם מדעי: Agapornis lilianae) הוא מין של תוכי מהסוג הבני. הבני ליליאני הוא תוכי קטן שרוב גופו ירוק חוץ מהחזה העליון והראש שצבעם כתום וטבעות עיניו הלבנות. גודלו הוא כ-13 סנטימטרים. ללא הבדלים בין הזכרים לנקבות. מין זה אנדמי למלאווי, מוזמביק, טנזניה, זמביה וזימבבואה. בשנת 2004 מספר הפרטים בטבע שוערך בפחות מ-20,000. מין זה נצא כיום בעיקר בפארק הלאומי לינווד במלאווי וביערות הסמוכים לפארק. תפוצת המין הופכת במהירות למוגבלת רק לפארק עקב כך שבתי הגידול הטבעיים שלו מנוצלים למטרות חקלאיות. היקף אובדן בתי הגידול מחוץ לפארק לא נקבע באופן מדעי. תקופת הרבייה של ההבני הליליאני חלה בין החודשים ינואר ומרץ ובחודשים יוני ויולי. בני הזוג מכינים קן מקורה בסדקי עצים. בשבי בכל תטולה ישנם בין שלוש לשמונה ביצים, תקופת הדגירה נמשכת כ -22 ימים, והאפרוחים עוזבים את הקן לאחר כ-44 ימים מיום הבקיעה. ההבני הליליאני ניזון בעיקר מזרעים, דוחן, אורז בר ופרחים. מדיה וקבצים בנושא הבני ליליאני בוויקישיתוף הבני ליליאני, באתר ITIS (באנגלית) הבני ליליאני, באתר NCBI (באנגלית) הבני ליליאני, באתר Animal Diversity Web (באנגלית) הבני ליליאני, בבסיס הנתונים ARKive (באנגלית) הבני ליליאני, באתר GBIF (באנגלית) הבני ליליאני באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
דיאן צ'אנד

דיאן (סינג) צ'אנד (באנגלית: Dhyan (Singh) Chand;‏ 29 באוגוסט 1905 – 3 בדצמבר 1979) היה שחקן הוקי שדה מהודו. אלוף אולימפי בעל 3 מדליות זהב (אמסטרדם 1928, לוס אנג'לס 1932 וברלין 1936). נחשב לאחד משחקני ההוקי שדה הגדולים בכל הזמנים. הכינוי שלו היה "הקוסם". במהלך הקריירה שלו (1926–1949) הבקיע צ'אנד 570 שערים ב-185 משחקים במסגרת משחקי נבחרת הודו בהוקי שדה. ממשלת הודו העניקה לו ב-1956 את הפדמה בהושאן (אנ'), העיטור האזרחי השלישי בחשיבותו. יום ההולדת שלו, 29 באוגוסט, נחוג כיום הספורט הלאומי בהודו מדי שנה. באולימפיאדת אמסטרדם (1928) זכה צ'אנד עם חבריו לנבחרת בפעם הראשונה במדליית זהב בטורניר ההוקי שדה. הוא היה מלך השערים בטורניר עם 14 שערים, הרבה לפני המקום השני אחריו, 3 שחקנים שהבקיעו 5 שערים כל אחד. באולימפיאדת לוס אנג'לס (1932) הוא זכה עם חבריו לנבחרת בפעם השנייה ברציפות במדליית זהב בטורניר ההוקי שדה. הוא הבקיע 12 שערים, אחרי חברו לנבחרת, אחיו הצעיר רופ סינג (אנ') שהבקיע 13 שערים. באולימפיאדת ברלין (1936) זכה צ'אנד עם חבריו לנבחרת בפעם השלישית ברציפות במדליית זהב בטורניר ההוקי שדה. במשחק הגמר גברה נבחרת הודו על גרמניה 8–1. לאחר המשחק, אדולף היטלר הציע לו משרה בכירה בצבא הגרמני. רופ סינג, אחיו הצעיר של צ'אנד אף הוא אלוף אולימפי בהוקי קרח בעל 2 מדליות זהב (לוס אנג'לס 1932 וברלין 1936) ואשוק קומאר (אנ'), בנו של צ'אנד אף הוא היה שחקן הוקי שדה מצטיין זוכה מדליית ארד באולימפיאדת מינכן (1972). מדיה וקבצים בנושא דיאן צ'אנד בוויקישיתוף דיאן צ'אנד, באתר olympedia.org דיאן צ'אנד, באתר אנציקלופדיה בריטניקה (באנגלית)
זיגינשור

זיגינשור (בצרפתית: Ziguinchor) היא עיר בסנגל. העיר ממוקמת כ-454 ק"מ מדקר, בירת סנגל, וכ-70 ק"מ מהאוקיינוס האטלנטי. בשנות ה-60 של המאה ה-20 תושבי העיר הקימו אתר נופש קאפ סקירינג על חוף האוקיינוס. הטמפרטורה הממוצעת היא 23 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא יולי (21 מעלות צלזיוס). כמות המשקעים הממוצעת היא 1,619 מילימטרים בשנה. חודש אוגוסט הוא החודש שיש בו הכי הרבה גשם (547 מ"מ גשם), וחודש אפריל הוא החודש שיש בו הכי פחות גשם (1 מ"מ גשם). העיר ממוקמת ליד הכבישים N4‏, N6 ו-R20. בנוסף, ליד העיר, פועל שדה התעופה זיגינשור (צר'). מועדון הכדורגל קאזה ספורט, הוא מועדון ספורט הממוקם בזיגינשור. צרפת סן-מור-דה-פוסה (אנ'), צרפת (מ־1966) פורטוגל ויאנה דו קשטלו (אנ'), פורטוגל (מ־1989) איטליה רימיני, איטליה ארצות הברית מחוז הנסיך ג'ורג (אנ'), מרילנד, ארצות הברית גינאה ביסאו טיטה (אנ'), גינאה ביסאו מדיה וקבצים בנושא זיגינשור בוויקישיתוף זיגינשור, באתר אנציקלופדיה בריטניקה (באנגלית) Maps, Weather, and Airports for Ziguinchor, Senegal, www.fallingrain.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אלכסיי קרילוב

אלכסיי קרילוב (ברוסית: Алексей Николаевич Крылов; ‏3 באוגוסט 1853 – 26 באוקטובר 1945) היה מתמטיקאי רוסי וסובייטי. נודע בעיקר בזכות פיתוחים בתחום יציבות האוניות. אלכסיי קרילוב נולד בכפר בגוברניית סימבירסק (מחוז אוליאנובסק של היום) למשפחת קצין. כצפוי הוא הלך ללמוד לאקדמיה של הצי הרוסי הקיסרי וסיים אותה בהצטיינות בשנת 1884. לאחר סיום הלימודים הוא החל מחקר בתחום בניית מצפנים. בשנת 1887 הוא התחיל לעבוד במספנת חיל הים בסנקט פטרבורג. במקביל אלכסיי קרילוב המשיך בלימודים. בשנות ה-90 של המאה ה-19 קרילוב פרסם ספר בתחום יציבות האוניות. על עבודה זו הוענקה לו מדליית זהב של ארגון מהנדסי אוניות הבריטי. הוא המשיך במחקרים בתחום תוך שיתוף פעולה עם סטפאן מקארוב. בשנת 1910 הוא התמנה לפרופסור באקדמיה ימית וגם היה יועץ למספר מספנות בעיר. אלכסיי קרילוב היה שותף פעיל בתכנון אוניות של חיל הים. בשנת 1917 הוא התמנה לראש חברת הספנות והמסחר הרוסית ולאחר מהפכת אוקטובר פעל להעברת כל האוניות לשליטת רוסיה הסובייטית. בשנים 1921–1927 הוא שהה בלונדון בשליחות ממשלתית. עם חזרתו לברית המועצות הוא כיהן במספר תפקידי ניהול. בשנת 1931 קרילוב פרסם ספר על מרחב קרילוב. קרילוב תרגם לרוסית את הספר עקרונות מתמטיים של פילוסופיית הטבע של אייזק ניוטון. קרילוב נפטר בשנת 1945. לקרילוב ואשתו היו חמישה ילדים. שני בניו היו קצינים בצבא הלבן ונהרגו במהלך מלחמת האזרחים ברוסיה. בתו הקטנה התחתנה עם פיוטר קפיצה. במהלך שרותו בתקופת האימפריה הרוסית הוענקו לו מספר עיטורים והוא התקדם עד לדרגת אדמירל. בתקופת ברית המועצות הוענק לו עיטור לנין ותואר גיבור העמל הסוציאליסטי. על שמו נקרא מרכז קרילוב הממלכתי למחקר מדעי, ממכוני המחקר המובילים שמשרתים את הצי הרוסי. מדיה וקבצים בנושא אלכסיי קרילוב בוויקישיתוף אלכסיי קרילוב, באתר פרויקט הגנאלוגיה במתמטיקה אלכסיי קרילוב, באתר MacTutor (באנגלית) קורות חיים אלכסיי קרילוב, באתר "Find a Grave" (באנגלית)
זינדר

זינדר (בצרפתית: Zinder) היא עיר בניז'ר. העיר ממוקמת כ-734 ק"מ מניאמיי, בירת ניז'ר. הטמפרטורה הממוצעת היא 27 מעלות צלזיוס. החודש הכי חם הוא מאי (32 מעלות צלזיוס). החודש הכי קר הוא ינואר (20 מעלות צלזיוס). כמות המשקעים הממוצעת היא 621 מילימטרים בשנה. חודש אוגוסט הוא החודש שיש בו הכי הרבה גשם (226 מ"מ גשם), וחודש ינואר הוא החודש שיש בו הכי פחות גשם (1 מ"מ גשם). העיר ממוקמת ליד הכבישים RN1 ו-RN11. בנוסף, ליד העיר, פועל שדה התעופה זינדר (אנ'). André Salifou, Le Damagaram: ou, Sultanat de Zinder au XIX siècle, IRD Editions, 1971. (בצרפתית) מדיה וקבצים בנושא זינדר בוויקישיתוף זינדר, באתר אנציקלופדיה בריטניקה (באנגלית) Zinder (City, Niger) - Population Statistics, Charts, Map and Location, citypopulation.info "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
אורה נודל-ירון

אורה נודל-ירון (נולדה ב-30 בדצמבר 1930) היא לשעבר שחקנית כדורסל ושחמטאית ישראלית. חברת נבחרת ישראל הראשונה בכדורסל לנשים באליפות אירופה השנייה (בודפשט 1950) ואלופת ישראל לנשים הראשונה בשחמט (1955). נולדה וגדלה בקיבוץ עין חרוד. בצעירותה עסקה בשחייה ובאתלטיקה קלה. בהמשך שיחקה כדורסל בקבוצת הפועל תל יוסף עין חרוד. בגיל 15 למדה בקרוס למורס במחנה ג'וערה ושרתה בתחנת קשר של ההגנה והפלמ"ח. בגיל 17 היא שרתה בגדוד 13 של גולני, ואחר כך בחטיבה 7 עם מח"ל (מתנדבי חוץ לארץ). לאחר השרות הצבאי היא למדה שלוש שנים במדרשת רופין וקיבלה תואר הנדסאית מכונות. בהמשך למדה כשנתיים כלכלה במדרשת רופין. במאי 1950 היא שיחקה באליפות אירופה בכדורסל נשים שנערכה בבודפשט, הונגריה, הטורניר הבינלאומי הראשון שבו השתתפה נבחרת ישראל בכדורסל נשים. הנבחרת סיימה במקום 11 במתוך 12 קבוצות. במשחק הניצחון היחיד, על נבחרת הולנד, היא קלעה 10 נקודות. באליפות ישראל הראשונה בשחמט לנשים שנערכה בשנת 1955 זכתה נודל-ירון בתואר לאחר ניצחון בדו-קרב נגד אסתר סמושי ממצובה שסיימה יחד איתה ראשונה בטורניר. נודל-ירון התגוררה עם משפחתה, בעלה ובנם, בעין חרוד איחוד. בקיבוץ עבדה כמזכירה כלכלית, ניהלה את המשרד הטכני במפעל פלב"מ (פלדה בלתי מחלידה) וליוותה מקצועית את מנכ"לי המפעל. היא עבדה בחברת "פלדות" בעין חרוד מאוחד. בהמשך היא עבדה ברפת ובחדר האוכל וסייעה לילדי הקיבוץ שהתקשו בחשבון. פרופיל, באתר פיב"א אורה נודל, באתר היכל התהילה של כדורסל הנשים בישראל רענן וייס ומיקי שורץ, נבחרת הנשים הראשונה של ישראל תגיע לבית הנשיא, באתר ynet, 7 במאי 2019 יורם אהרוני,נבחרת ישראל בכדורסל באליפות אירופה לנשים, 1950, המכללה האקדמית וינגייט
על המשמרת

על המשמרת הוא אלבום הקאמבק של הרכב הרוק פורטיסחרוף, שיצא במרץ 2006. האלבום יצא לאחר פסק זמן של 14 שנה מאז האלבום הקודם של הצמד, "כשהגיטרה מנסרת את הלילה", שהיה אלבום הופעה שסיכם את תקופת פעילותם המשותפת של ברי סחרוף ורמי פורטיס. האלבום מכיל שילוב של רוק, מוזיקה אלקטרונית, היפ הופ ומוזיקה מזרחית, וניגנו בו חברי ההרכב המקורי שליווה את הצמד בראשית שנות ה-90: ז'אן ז'אק גולדברג, גיל סמטנה ויובל שפריר. כל השירים באלבום נכתבו והולחנו על ידי פורטיס וסחרוף, מלבד "פנתר שחור" שנכתב על ידי מיכה שטרית והולחן על ידי כל חברי ההרכב במשותף עם שטרית ותמיר ברזילאי, ו"מעצבי דעת הקהל", שנכתב ובוצע במשותף עם אמן ההיפ-הופ מוקי. הסינגל הראשון שהקדים את האלבום היה "חדשות מהירח" שהווידאו קליפ שצולם עבורו מתאר חממה של גיטרות שיוצאות משליטה. הסינגל השני היה "תחת אש" ששימש כשיר הנושא לסדרת הדרמה "פרשת השבוע" של ערוץ הוט 3. "להתעורר" ו"בסוף של יום" יצאו גם כן כסינגלים. עטיפת האלבום המינימליסטית עשויה מאותו סוג נייר של עטיפת מחברת נייר, והאיורים שבחוברת האלבום בשחור ולבן באים מעולם הדימויים וממבחני רורשאך. האלבום הוא הראשון למעשה שמודפס על עטיפתו השם "פורטיסחרוף", לאחר שעל סיפורים מהקופסא ולהתראות בחלומותי הופיע רק השם "פורטיס", ועל שני האלבומים הנוספים הופיעו השמות "פורטיס" ו"סחרוף" לחוד (אף על פי שבתוך החוברות המצורפות מופיע השם "סחרופורטיס" פעמים אחדות). בשנת 2007 הוענקו לסחרוף ופורטיס פרסי אקו"ם לשנת תשס"ו על הישג מוזיקלי שנתי ועל הלחנה בעבור אלבומם זה. בשנת 2020 יצא האלבום בגרסת ויניל. חדשות מהירח (3:23) על המשמרת (3:38) תחת אש (4:33) פנתר שחור (4:33) להתעורר (3:50) מעצבי דעת הקהל (3:48) ישעיהו ליבוביץ' (2:13) בסוף של יום (3:37) לך לך (3:33) מועדון החולמים (5:02) העולם האמיתי (5:16) רמי פורטיס - שירה, גיטרות, סינתיסייזר, מכונות, שריקה, אנחות, עיבוד ברי סחרוף - שירה, גיטרות, קלידים, תכנות תופים, עיבוד גיל סמטנה - גיטרה בס, קונטרבס, רמבס, קולות, עיבוד ז'אן ז'אק גולדברג - תופים, קולות, עיבוד יובל שפריר - כלי הקשה, קלידים, הייט, קולות, עיבוד משתתפים נוספים שלומי שבן - פסנתר (ב"פנתר שחור" ו"העולם האמיתי"), ארמוניום, עיבוד אייל תלמודי - סקסופון, קולות, עיבוד אבי ליבוביץ - טרומבון, תזמור טרומבונים, עיבוד תמיר ברזילאי - תופים, עיבוד מקהלת גבעול - קולות (ב"תחת אש") רע מוכיח - גיטרה (ב"פנתר שחור") מיכה שטרית - עיבוד (ב"פנתר שחור) מוקי - שירה, עיבוד (ב"מעצבי דעת הקהל") רותם דרור - קולות (ב"מעצבי דעת הקהל") מידע על האלבום על המשמרת באתר MusicBrainz האלבום על המשמרת באתר ספוטיפיי תמר סוקניק, פרסי אקו"ם לשנת תשס"ו, באתר הארץ, 28 במרץ 2007
סולאריס (מערכת הפעלה)

סולאריס (אנגלית: Solaris) היא מערכת הפעלה ממשפחת היוניקס, שנכתבה במקור על ידי חברת סאן מיקרוסיסטמס. החברה נמכרה לאורקל ואיתה מערכת ההפעלה עברה לבעלות אורקל. סולאריס, המבוססת על גרסת System V של חברת AT&T, החליפה את מערכת ההפעלה SunOS שהייתה מבוססת על גרסת היוניקס החופשית של אוניברסיטת ברקלי, BSD. סולאריס משתמשת במערכת קבצים ייחודית לה בשם ZFS. מערכת הפעלה זו נכתבה בעיקר עבור מחשבים המבוססים על מעבדי SPARC של חברת סאן, אך קיימת גם גרסת סולאריס-x86 שנועדה לשימוש במחשב אישי. ב־30 באפריל 2004, ג׳ונתן שולץ, נשיא חברת סאן מיקרוסיסטמס, ציין בריאיון לאתר Infoworld.com כי ייתכן שהחברה תשחרר את סולאריס תחת רישיון קוד פתוח. בתחילת 2005 שחררה סאן חלקים ניכרים מקוד המקור של מערכת ההפעלה, תחת השם OpenSolaris (עם שם קוד פנימי "אינדיאנה"). הקוד פורסם תחת רישיון ייחודי, שאושר על ידי ארגון Open Source Initiative, ונקרא Common Development and Distribution License. רישיון זה לא היה תואם לרישיון ה־GPL ולכן אין אפשרות להשתמש בקטעי קוד של לינוקס בסולאריס ולהפך. לאחר מכירת סאן לאורקל הופסק בהדרגה הפיתוח המקביל של OpenSolaris ומפתחים חיצוניים יסדו מיזם חיצוני מקביל בשם OpenIndiana. UNIX מדיה וקבצים בנושא סולאריס בוויקישיתוף אתר האינטרנט הרשמי של סולאריס (בשפות מרובות) Robert McMillan,‏ Sun considers GPL license for Solaris, באתר InfoWorld,‏ 30 באפריל 2004 CDDL ברשימת הרישיונות של קרן התוכנה החופשית ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.